Rikunarita-ORG/Wikinium huggingface dataset:
# Glosteršyras

| Glosteršyras angl. *Gloucestershire* |
| --- |
|

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** |  Jungtinė Karalystė |
| **Šalis** |  Anglija |
| **Regionas** | Pietvakarių Anglija |
| **Administracinis centras** | Glosteris |
|  |
| **Gyventojų** (2011 m.) | 861 700 |
| **Plotas** | 3 150 km² |
| **Tankumas** (2011 m.) | 274 žm./km² |
|  |
| **ISO 3166-2** | GB-GLS |
|  |
|  **Vikiteka** | Glosteršyras |

Glosterio katedra
**Glosteršyras** (angl. *Gloucestershire*) – grafystė Pietvakarių Anglijos regione, Anglijoje. Šiaurės vakaruose ribojasi su Herefordšyru, šiaurėje su Vusteršyru, šiaurės rytuose su Vorikšyru, rytuose su Oksfordšyru, pietuose su Viltšyru ir Bristoliu bei pietvakariuose su Somersetu. Administracinis centras – Glosteris, kuris yra grafystės vienintelis miestas turintis *City* statusą. Svarbesni miesteliai (*towns*): Čeltnamas, Sairensesteris, Straudas ir Tiuksberis.

## Istorija

Istorinė Glosteršyro grafystė yra minima X amžiuje, anglosaksų chronikoje. Bristolis įėjo į grafystės teritoriją, kaip mažas miestelis. Didėjant populiacijai dėl pramoninės revoliucijos, bendruomenė persikėlė į uostamiestį. 1373 m. Bristolis tapo atskira grafystė, nuo Somerseto ir Glosteršyro.

## Nuorodos

* Grafystės savivaldybės svetainė Archyvuota kopija 2011-03-16 iš Wayback Machine projekto.
# Bendravimas

**Bendravimas** – vieno asmens komunikavimas su kitu.

Bendravimas apima:

* Kalbą (verbalinis bendravimas);
* nežodinį bendravimą;
* nesąmoningą komunikaciją.

Žodinės bendravimo formos yra dvi:

1. Informacija perduodama žodžiu.
2. Informacija perduodama raštu.

Žmonių bendravimą galima nagrinėti trimis pagrindinėmis dimensijomis: turinys, forma ir paskirtis.
# Jane Goodall

| Džeinė Gudal angl. *Jane Goodall* |
| --- |
|  |
| Gimė | 1934 m. balandžio 3 d. Londonas, Anglija, Jungtinė Karalystė  |
| Mirė | 2025 m. spalio 1 d. (91 metai) Los Andželas, Kalifornija, JAV  |
|  |
| Sritis | primatologija |
|  |
| Alma mater | Niuhemo koledžas Darvino koledžas |
| Žinomas (-a) už | šimpanzių stebėjimas ir studijos, gamtos apsauga, gyvūnų gerovė |
|  |
| Žymūs apdovanojimai |
|
Kioto premija (1990 m.), Habardo medalis (1995 m.), Tailerio premija už aplinkosauginius pasiekimus (1997 m.), Britų imperijos ordinas (2004 m.), Templtono premija (2021 m.) |

**Valeri Džeinė Moris Gudal** (angl. *Valerie Jane Morris-Goodall*; 1934 m. balandžio 3 d. – 2025 m. spalio 1 d.) – anglų primatologė ir antropologė. Dama (2004 m.). Praleido 60 metų tyrinėdama laukinių šimpanzių elgesį ir yra laikoma kompetentingiausia pasaulyje šimpanzių eksperte bei viena iš trijų vadinamųjų „Likio angelų“[paaiškinti] (kartu su Diana Fosi ir Birute Galdikaite).

Gimė Hampstedo kvartale Londone (JK), verslininko ir rašytojos šeimoje. Bendradarbiaudama su paleontologu ir antropologu L. S. B. Likiu Džeinė 1960 m. įkūrė stovyklą Gombe Strymo rezervate Tanzanijoje (dabar nacionalinis parkas), kad galėtų stebėti šimpanzių elgesį.

Džeinė Gudal buvo savo vardo instituto ir programos „Šaknys ir ūgliai“ (angl. *Roots & Shoots*) įkūrėja ir daug dirbo gyvūnų apsaugos ir gerovės klausimais. Nuo 2022 m. ji buvo Nežmoginių gyvūnų teisių projekto valdybos narė. 2002 m. balandžio mėn. tapo Jungtinių Tautų taikos pasiuntine, buvo Pasaulio ateities tarybos garbės narė.

Gudal buvo vegetarė, tokią mitybą pasirinko dėl etinių, aplinkosaugos ir sveikatos priežasčių. Šia tematika 2009 m. išleido knygą „Vidinis ūkio gyvūnų gyvenimas“ (angl. *The Inner World of Farm Animals*), o 2021 m. parašė kulinarinę knygą „Valgyk mažiau mėsos“ (angl. *Eat Less Mear*). Džein Gudal yra nemažai rašiusi ir pasisakiusi klimato kaitos poveikio nykstančioms rūšims, įskaitant šimpanzes, klausimu. Gudal fondas bendradarbiavo su NASA miškų nykimą rodančioms palydovinėms nuotraukoms gauti ir šviesti vietinius apie miškų nykimo poveikį šimpanzėms ir vietinėms Vakarų Afrikos bendruomenėms.

Už aplinkosaugos ir humanitarinę veiklą yra pelniusi nemažai aukščiausio lygio apdovanojimų, iš kurių prestižiškiausi Kioto premija (1990 m.), Tailerio premija (1997 m.), Templtono premija (2021 m.).

2017 m. apie Džeinės Gudal gyvenimą ir kūrybą sukurtas dokumentinis filmas.

## Bibliografija

Yra parašiusi daug mokslinių publikacijų ir 1969–2021 m. išleidusi 16 knygų bei 11 knygų vaikams. Tarp žymiausių knygų – „Mano draugai laukinės šimpanzės“ (angl. *My Friends the Wild Chimpanzees*, 1969 m.), „Žmogaus šešėlyje“ (angl. *In the Shadow of Man*, 1971 m.), „Gombės šimpanzės: elgesio modeliai“ (angl. *The Chimpanzees of Gombe: Patterns of Behavior*, 1986 m.), „Afrika mano kraujuje“ (angl. *Africa in My Blood*, 2000 m.) 2021 m. kartu su Daglasu Abramsu ir Geil Hudson išleista „Vilties knyga“ (angl. *The Book of Hope*) 2022 m. buvo išversta į lietuvių kalbą.

## Šaltiniai

## Nuorodos

Vikicitatos

* Džeinės Gudal instituto oficiali svetainė (anglų k.)